Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 798/11/8811	Trebišov, 18.1.2012
EEČ : 2-69-14-2012

U Z N E S E N I E

Trestná vec:	obvinená XXXXX  
Prečin:	krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
že v období od 21.06.2011 do 24.08.2011 neoprávnene odoberala elektrickú energiu v rodinnom dome č. XXXXX a to tým spôsobom, že na svorkovnici elektromera bol odmontovaný kryt a odberné miesto bolo svojvoľne napojené, na fáze L1, L2 a L3 boli spustené napäťové cievky, pričom zapojený elektromer nemeral spotrebovanú elektrickú energiu, pričom podľa zákona č. 656/2004 Z. z. o energetike bez platnej zmluvy odoberala elektrickú energiu v objeme 20 137 kWh, čím takto spôsobila pre Východoslovenskú distribučnú a.s. škodu vo výške 448,33 eur. 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením policajného orgánu OO PZ v Kráľovskom Chlmci sp.zn. ORP-1192/KC-TV-2011 zo 25.11.2011 bolo vznesené obvinenie XXXXX za prečin krádeže podľa § 212 ods. 2 písm. e Tr. zákona.

	Tento prečin mal obvinený spáchať tak, že  v období od 21.06.2011 do 24.08.2011 neoprávnene odoberala elektrickú energiu v rodinnom dome č. XXXXX a to tým spôsobom, že na svorkovnici elektromera bol odmontovaný kryt a odberné miesto bolo svojvoľne napojené, na fáze L1, L2 a L3 boli spustené napäťové cievky, pričom zapojený elektromer nemeral spotrebovanú elektrickú energiu, pričom podľa zákona č. 656/2004 Z. z. o energetike bez platnej zmluvy odoberala elektrickú energiu v objeme 20 137 kWh, čím takto spôsobila pre Východoslovenskú distribučnú a.s. škodu vo výške 448,33 eur.

	XXXXX sa v priebehu skráteného vyšetrovania ku skutku, ktorý jej je kladený za vinu doznala v celom rozsahu a škodu pre poškodenú stranu Východoslovenskú distribučnú a.s. XXXXX vo výške 448,33 eur uhrádza dohodnutými splátkami, o čom svedčí dohoda o uznaní a splácaní dlhu  na č.l. 27-29 vyš. spisu a fotokópia príjmového dokladu na č.l. 30 vyš. spisu. 

	Obvinená zároveň vyslovil súhlas s podmienečným zastavením trestného stíhania. 

	XXXXX je invalidná dôchodkyňa a z miesta bydliska je hodnotená všeobecne. Doposiaľ bola raz súdom trestaná.

	Z vyššie uvedených dôvodov preto považujem rozhodnutie o podmienečnom zastavení trestného stíhania za odôvodnené.

	Súčasne som v zmysle § 216 ods. 2 Tr. por. stanovil obvinenej  skúšobnú dobu  v trvaní dvanásť mesiacov, ktorá začína plynúť právoplatnosťou tohto uznesenia, pričom ak obvinená povedie v priebehu tejto skúšobnej doby riadny život, bude po jej uplynutí rozhodnuté o jej osvedčení. V opačnom prípade sa bude v trestnom stíhaní pokračovať a to prípadne aj počas plynutia skúšobnej doby.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Kica
prokurátor